Ինդոնեզական առածներ և ասացվածքներ

Ինդոնեզական առածներ և ասացվածքներ, 1969 թվականին «Արևելքի ժողովուրդների առածներ և ասացվածքներ» գրքի բաժնում են տեղ գտել։


== Ինդոնեզական առածներ և ասացվածքներ ==
Ագռավին վարդաջրով էլ լվանաս, չի սպիտակի։
Ադամանդն աղբանոցում էլ կփայլ։
Ամեն գորտ իր ճահիճն է գովում։
Ամեն սկիզբ իր վերջն ունի։
Անցածը ետ չես դարձնի։
Աջ ականջից մտավ, ձախից դուրս եկավ։
Աջ ձեռքը ձախին չի հավատում։
Առանց աքաղաղի կանչի էլ լույսը կբացվի։
Առանց կրակի ծուխ չկա։
Ասեղը որ անցավ, թելն էլ կանցնի։
Բարությանը բարությամբ են պատասխանում։
Բերնիցդ դուրս թռած խոսքը ետ չես դարձնի։
Գլուխը թաքցրել, պոչը դուրս է թողել։
Գողին ընկեր դառնաս, գող կդառնաս։
Գոմեշի պոզերն իրեն չեն խանգարում։
Գործերը մի վերշոկ են, շաղակրատանքը՝ մի սաժեն։
Գորտի մտքով անցավ կով դառնալ։
Գորտից օձ չի ծնվի։
Դանակը մարմինն է վիրավորում, լեզուն՝ սիրտը։
Դանակի հետ խաղացողը ձեռքը կկտրի։
Դաստիարակության մասին դաստիարակվածը կարող է խոսել։
Դատարկ տակառը բարձր ձայն կհանի։
Եղջերվին ոսկե շղթայով էլ կապես, կաշխատի փախչել։
Եղջերուն դեռ անտառում է, պղինձն արդեն կրակին են դրել։
Երբ գրպանդ դատարկ է, մոտիկ ընկերդ էլ հեռավոր է դառնում։
Երբ ներքևի տերևն ընկնում է, վերևինը թող չծիծաղի, իր հերթն էլ կգա։
Երբ փորը կուշտ է, սիրտն էլ ուրախ է։
Զուգվել չգիտե, հայելուն է մեղադրում։
Թմբուկը կլռեցնես, մարդկանց չես լռեցնի։
Թող աղը լինի հանքում, ձուկը՝ ծովում, տապակի մեջ հրար կհանդիպեն։
Թռչունը թևերով է ուժեղ։
Ինչքան մարդ, այնքան ցանկություն։
Լավ է խելոքի հետ թշնամի լինել, քան հիմարի հետ՝ բարեկամ։
Լեզվի վրա մի բան է, սրտում՝ ուրիշ։
Լեզուն ոսկոր չունի։
Ծովի խորությունը կչափվի, սրտի խորությունը չի չափվի։
Ծառն իր պտղով է ճանաչվում։
Կաթի հետ մտածը հոգու հետ դուրս կգա։
Կգա՝ չի ավելանա, կգնա՝ չի պակասի։
Կոկորդիլոսը լեշից չի հրաժարվի։ Կով չառած գոմ չեն շինի։
Կրիան հազար ձու է ածռւմ՝ մարդ չի իմանում, հավը մեկն է ածում, բոլորն իմանում են։
Կուշտ մարդու համար համով ճաշն էլ անհամ է։
Համառությամբ ամենաբարձր լեռն էլ կբարձրանաս։
Համեստ է, ինչպես բրնձի հասկ, ինչքան լցվում, այնքան խոնարհվում է։
Հայելին մեղավոր չէ, որ դեմքդ ծուռ է։
Հարվածին հարվածով են պատասխանում, խոսքին՝ խոսքով։
Ճարպիկ սկյուռն էլ ծառից կարող է ընկնել։
Ճահիճն առանց գորտի ճահիճ չի կոչվի։
Ճերմակին բաց թողեց, սևին էլ չբռնեց։
Մահը մշտական անպատվությունից լավ է։
Մեկ անգամ ստեցիր, էլ քեզ չեն հավատա։
Մեռնել չի ուզում, ապրել էլ չի կարողանում։
Մի նավը երկու նավապետ չի ունենա։
Մի հոտած ձուկը զամբյուղի բոլոր ձկներին կհոտեցեի։
Մուկը որոշեց կատվի թաթը կծել։
Մուկն ընկավ բրնձի ամբարի մեջ։
Նա ինքն իր վզին լուծ դրեց։
Շան հաչոցից սարը չի փլվի։
Շատ ման կգաս՝ շատ կտեսնես, շատ կապրհս՝ շատ կիմանաս։
Շրթունքներին՝ մեղր, լեզվին՝ լեղի։
Ոչ օձ է, ոչ ձուկ։
Ով իր ուժերի վրա վստահ է, քարից էլ հաց կհանի։
Ով ձեռքերով վերցնել չի կարող, աչքերով է ուտում։
Ով ձուկ է ուզում ուտել, ջուր պիտի մանի։
Որտեղ արծիվ չկա, ծղրիդն էլ արծվի տեղ կանցնի։
Որտեղ՝ շաքար, այնտեղ՝ մրջյուն։
Պարել չի իմանում, հատակին է մեղադրում՝ թե հարթ չէ։
Պարզ ակից պղտոր ջուր չի հոսի։
Ջրի հետ խաղաս՝ կթրջվես, կրակի հետ խաղաս՝ կայրվես։
Սայթաքեց՝ նոր ոտքերի տակ նայեց։
Սապատավորը չի ուղղվի։
Սպասում է, մինչն փլավը բերանը դնեն։
Վերքը լավանում է, սպին մնում։
Տաքդեղ ուտողի բերանը կմրմռա։
Տաքդեղը փոքր է, բայց այրող է։
Տունն այրեց, որ մկներին փախցնի։
Ում ձեռքերն ու ոտքերը բանում են, միշտ կուշտ կփնի։
Ուրիշի հւսմար հոր փորողը ինքը մեջը կընկնի։
Փիղը հղոր է, բայց էլի ծնկի է իջնում։
Փոքր ձուկը միշտ էլ մեծի համար կերակուր է։
Քարն ինչքան էլ բարձր գցես, գետին է ընկնելու։
Քիչ ես տալիս՝ շատ է ուզում, շատ ես տալիս՝ ամբողջն է ուզում։
Քո արշինով քո տանը չափիր։
Օձից վախեցածը, մողեսից էլ կվախենա։